Sylteagurk er et klassisk smørbrødpålegg sammen med leverpostei, men blir også servert som tilbehør til grillmat og kjøtt- og fugleretter. Den brukes ofte som garnityr i sandwich, og er uunnværlig i den danske bøfsandwich. Noen spiser også sylteagurkene hele, uten noe tilbehør, fordi de liker smaken agurken får mens den ligger i laken. Den finnes også i skiver med riller.